Zhantas/Cleaned-Uzbek_Wikipedia huggingface dataset:
Ulugʻbek Vafayev

Ulugʻbek Nazarovich Vafayev (1967-yil 1-yanvar, Samarqand viloyati, Oʻzbekiston SSR) — oʻzbek iqtisodchisi, moliyachi, huquqshunos va davlat arbobi, 2020-yildan IV chaqiriq Oliy Majlis Qonunchilik palatasi deputati.

 Tarjimai holi 
Ulug‘bek Vafayev 1967-yil 1-yanvarda Samarqand viloyatida tug‘ilgan. Dastlab Samarqand qishloq xoʻjalik institutini so‘ngra Toshkent moliya instituti, Oʻzbekiston Respublikasi Prezidenti huzuridagi Davlat va jamiyat qurilishi akademiyasi, Samarqand davlat universitetini iqtisodchi, moliyachi va huquqshunos mutaxassisliklari boʻyicha tamomlagan.

Mehnаt fаoliyatini 1984-yildа Jomboy tumani xo‘jalik hisobidagi dezinfeksiya stansiyasi haydovchisi sifatida boshlagan. 1990–1991-yillаrdа Samarqand viloyati Jomboy tumani M.Ulug‘bek nomli paxtachilik davlat xo‘jaligi iqtisodchisi, 1991- 1992-yillarda O‘rta Osiyo qishloq xo‘jaligi iqtisodiyoti ilmiy tadqiqot instituti aspiranti, 1992-1994-yillarda Jomboy tumani moliya bo‘limi iqtisodchisi, mudir o‘rinbosari - budjet inspeksiyasi boshlig‘I, 1994- 1995-yillarda, 1995-1997-yillarda “O‘zsavdogarbank” Samarqand viloyati bo‘limi bosh iqtisodchisi, bo‘lim boshlig‘i, amaliyot markazi boshlig‘i o‘rinbosari - iqtisodiy tahlil va rejalashtirish bo‘limi boshlig‘i, 1997-2002-yillarda Ixtisoslashtirilgan aksiyadorlik tijorat «Paxtabank»ning Samarqand viloyati boshqarmasi boshlig‘i o‘rinbosari, Jomboy tumani bo‘limi boshqaruvchisi,2002-2003- yillrda O‘zbekiston Respublikasi Prezidenti huzuridagi Davlat va jamiyat qurilishi akademiyasi tinglovchisi, 2003-2005-yillrda «O‘zsanoatqurilishbank»ning Samarqand mintaqaviy filiali boshlig‘i.

2005-2010-yillarda O‘zbekiston Respublikasi Oliy Majlisi Qonunchilik palatasining Agrar, suv xo‘jaligi masalalari va ekologiya qo‘mitasi raisi o‘rinbosari, 2010-2014-yillarda O‘zbekiston Respublikasi Oliy Majlisi Qonunchilik palatasining Agrar, suv xo‘jaligi masalalari va ekologiya qo‘mitasi raisi o‘rinbosari, O‘zbekiston Respublikasi Oliy Majlisi Qonunchilik palatasi Spikerining o‘rinbosari – Mehnat va ijtimoiy masalalar qo‘mitasi a’zosi, 2014-2020-yillrda O‘zbekiston Xalq demokratik partiyasi Markaziy Kengashi raisi o‘rinbosari lavozimlarida fаoliyat olib borgаn. 2020-yildаn buyon O‘zbekiston Xalq demokratik partiyasi Markaziy Kengashi raisi o‘rinbosari (jamoatchilik asosida) lаvozimidа ishlаydi. .

2020-yildan buyon esa IV chaqiriq Oliy Majlis Qonunchilik palatasi deputati hisoblanadi. Oʻzbekiston Xalq demokratik partiyasi fraksiyasi aʼzosi, shuningdek, Oʻzbekiston sanoat, qurilish va savdo qoʻmitasi aʼzosi.

 

Turkum:Yashayotgan insonlar
Turkum:1967-yilda tugʻilganlar
Turkum:1-yanvarda tugʻilganlar
Turkum:Samarqand davlat veterinariya meditsinasi, chorvachilik va biotexnologiyalar universiteti bitiruvchilari
Turkum:Oʻzbekiston Respublikasi Oliy Majlisining deputatlari
The Shark

The SharkThe Library of Congress American Silent Feature Film Survival Catalog: The Shark — 1920-yilda Fox Film Corporation tomonidan suratga olingan amerika ovozsiz filmi. Rejissyor Dell Henderson. Bosh rolni George WalshThe AFI Catalog of Feature Films; The Shark.

 Rollarda 

 George Walsh Shark Rawley rolida
 Robert Brodercik Rodman Selby rolida
 William Nally Sanchez rolida
 Jayms T. Mack Hump Logan rolida
 Henry Pemberton Juan Najera rolida
 Mari Pagano Carlotta rolida
 Mary Hall Doris Selby rolida

 Syujeti 
Hikoya Doris Hall ismli ayolni kema ekipaji va uning kapitani Sanchezdan qutqarib qolgan dengizchi Shark Rawley atrofida sodir boʻladi. Yongʻin chiqadigan sahnani filmning kulminatsiyasi deyish mumkin. Kemadagi yongʻin, qutqaruv qayigʻini kutish davomida Shark Rawley va Hall oʻrtasida sevgi paydo boʻladi

 Yana qarang 

 List of Fox Film films
 1937 Fox vault fire

 

Turkum:1920-yil filmlari
Turkum:AQSh dramatik filmlari
Mary Pierce

Mary Caroline Pierce (1975-yil 15-yanvarda tugʻilgan) isteʼfodagi tennischi. Fransiyani xalqaro miqyosda jamoaviy musobaqalarda va Olimpiadada himoya qilgan. U Kanadada amerikalik ota va fransuz onasida tugʻilgan. Pierce har uch davlat fuqaroligiga ega.

 Shaxsiy hayoti 
Mary Pierce Monrealda (Kvebek, Kanada) Yannik Adjaj va Jim Pierce oilasida tugʻilgan. Uning onasi fransuz, otasi esa amerikalik boʻlib, Pierce har uch mamlakatda fuqarolikka ega. U AQShda tarbiyalangan va xalqaro tennis musobaqalarida Fransiya sharafini himoya qilgan. U ingliz va fransuz tillarida bemalol gapiradi. 2019-yil may oyidan boshlab Mavrikiyda yashaydi.

Pierce 1999-yilda beysbolchi Roberto Alomar bilan, keyinroq Air France uchuvchisi Devid Emmanuel Ades bilan qisqa muddatga unashtirilgan.

 Tennisdagi faoliyati 
Pierce oʻn yoshida tennis oʻynashni boshlagan. Tennis bilan tanishganidan ikki yil oʻtib, 12 yoshgacha boʻlgan qizlar uchun u mamlakatda 2-oʻrinni egalladi. 1989-yil aprel oyida Xilton Xedda boʻlib oʻtgan WTA turnirida Pierce 14 yoshida professional turda debyut qilgan eng yosh amerikalik tennischiga aylandi (1990-yilda Jennifer Capriatidan oldin). U ayollar musobaqalarida eng qattiq zarba beruvchilardan biri sifatida shuhrat qozondi. Uning otasi sportga qiziqishni kuchaytirdi va koʻp yillar davomida uning murabbiyi boʻldi. U 1991-yil iyul oyida Palermoda finalda Sandra Cecchini ustidan g‘alaba qozonib, o‘zining birinchi WTA Tour yakkalik turnirida g‘olib chiqdi.

1993-yil iyul oyida Pierce oʻz qizi va uning raqiblariga nisbatan ogʻzaki haqorat qilgani maʼlum boʻlgan va WTA tomonidan uning turnirlarida ishtirok etishi taqiqlangan. Otasidan ajralganidan soʻng, Piercega 1988-yilda oʻsmirlik chogʻida qisqa vaqt davomida tennis akademiyasida qatnashgan Nik Bolletyeri murabbiylik qildi. Uning akasi Devid ham 2006-yilgacha Piercening doimiy murabbiyi edi. „Future Tennis Camps“ asoschisi German Aguero ham Meri bir necha yil davomida uni oʻz oldiga olib, tekinga murabbiylik qilgani uchun erta muvaffaqiyatga erishgan deb aytish mumkin.

Pierce 2003-yilda finalda Qoʻshma Shtatlarni magʻlub etib, Fransiyaga ikkinchi marta Fed kubogini yutib olishga yordam berdi.

 WTA Tourdagi daromadlari 
Yil Unvonlar WTA unvonlari Jami titullar Daromad ($) Mukofotlar roʻyxati 1991 0 1 1 94 582 53 1992 0 3 3 183 436 26 1993 0 1 1 347 360 19 1994 0 0 0 768 614 8 1995 1 1 2 698 838 7 1996 0 0 0 195 570 34 1997 0 1 1 881 639 7 1998 0 4 4 703 692 11 1999 0 1 1 996 442 6 2000 1 1 2 1 208 018 4 2001 0 0 0 Maʼlumot yoʻq 2002 0 0 0 185 095 59 2003 0 0 0 308,146 37 2004 0 1 1 344 481 35 2005 0 2 2 2 525 403 4 2006 0 0 0 163,228 89 2 16 18 9 793 119 25

 

Turkum:Amerikalik ayol tennischilar
Turkum:Yashayotgan insonlar
Turkum:1975-yilda tugʻilganlar
Turkum:Tennischilar
Turkum:Tennischi ayollar
Turkum:Alifbo boʻyicha sportchilar
Jumanazar Otajonov

Jumanazar Ozodovich Otajanov (1976-yil 11-iyun, Xiva, Xorazm viloyati, Oʻzbekiston SSR) — oʻzbek fizigi, iqtisodchisi va siyosatchisi, II va IV chaqiriq Oʻzbekiston Respublikasi Oliy Majlisi Qonunchilik palatasi deputati. Oʻzbekiston „Milliy tiklanish“ demokratik partiyasi aʼzosi.

 Tarjimai holi 
1998-yilda Toshkent davlat universitetida, 2004-yilda ikkinchi mutaxassislik bo‘yicha O‘zbekiston Milliy universitetida tahsil olgan. 2007-yilda O‘zbekiston Prezidenti huzuridagi Davlat va jamiyat qurilishi akademiyasini tamomlagan.

2010-yilda II chaqiriq O‘zbekiston Respublikasi Oliy Majlisi Qonunchilik palatasi deputati etib saylangan. 2020-yilda yana IV chaqiriq O‘zbekiston Respublikasi Oliy Majlisi Qonunchilik palatasi deputatligiga saylangan, shuningdek, Oliy Majlis Qonunchilik palatasining Fuqarolar salomatligini muhofaza qilish qo‘mitasi aʼzosi lavozimiga tayinlangan.

2021-yil 25-avgustda O‘zbekiston Prezidenti Shavkat Mirziyoyevning farmoni bilan ,,Sodiq xizmatlari uchun" medali bilan taqdirlangan.

 

Turkum:Oʻzbekiston Respublikasi Oliy Majlisining deputatlari
Turkum:Oʻzbekiston Milliy universiteti bitiruvchilari
Turkum:Milliy tiklanish demokratik partiyasi aʼzolari
Yevgeniya Karimova

Evgeniya Sergeyevna Karimova ( 1989-yil 12-iyun, Oʻzbekiston SSR ) — oʻzbek taekvondochisi, O‘zbekiston milliy terma jamoasi a’zosi. XXIX yozgi Olimpiya o‘yinlari ishtirokchisi, taekvondo bo‘yicha Osiyo chempionati va Osiyo o‘yinlari sovrindori. 

 Sport faoliyati 
U 2005-yildan boshlab u xalqaro musobaqalarda ishtirok eta boshladi. Ostonadagi o‘smirlar o‘rtasida o‘tkazilgan Osiyo chempionatida bronza medalini qo‘lga kiritadi. 2006-yilda Dohada (Qatar) o‘tkazilgan yozgi Osiyo o‘yinlarida 72 kg dan yuqori vazn toifasida u finalda ikki karra Olimpiya chempioni xitoylik Chen Chjunga imkoniyatni boy berib, kumush medalga sazovor bo‘ladi.

2007-yilda Xoshimindagi (Vetnam) tayekvondo bo‘yicha Osiyo mintaqasi uchun saralash turnirida bronza medalini va Olimpiya o‘yinlariga yo‘llanmani qo‘lga kiritadi. U taekvondo bo‘yicha jahon chempionatida omadsiz chiqish qiladi va medallar uchun kurasha olmaydi. 2008-yilda Pekinda (Xitoy) o‘tkazilgan Yozgi Olimpiya o‘yinlarida 67 kg dan yuqori vazn toifasida u birinchi raundda Malayziya vakili Che Chyu Changa mag‘lub bo‘lib, musobaqadagi chiqishini yakunlaydi. 2009-yilda Kopengagenda (Daniya) bo‘lib o‘tgan taekvondo bo‘yicha jahon chempionatida unga yana omad kulib boqmaydi . Bangkokdagi (Tailand) jang san’ati bo‘yicha Osiyo o‘yinlarida esa kumush medal sohibasiga aylanadi .

2010-yilda Guanchjoudagi (Xitoy) yozgi Osiyo o‘yinlarida 73 kg dan yuqori vazn toifasida yarim finalda xitoylik Lyu Ruiga imkoniyatni boy berib, bronza medaliga erishadi . Ostonada (Qozog‘iston) o‘tkazilgan taekvondo bo‘yicha Osiyo chempionatida 73 kilogrammdan yuqori vazn toifasida u finalda koreyalik taekvondochi Ox Xey Riga yutqazib, kumush medal oladi.

2011-yilda Yevgeniya 2012-yilgi Yozgi Olimpiya o‘yinlari saralash turnirida taekvondo bo‘yicha jahon chempionatidagi muvaffaqiyatsiz chiqishidan so‘ng, ya’ni, 1/16 final borib mag‘lubiyatga yuz tutadi va sport faoliyatini nihoyalaydi.

 

Turkum:Oʻzbekiston taekvondochilari
Turkum:Yashayotgan insonlar
Turkum:1989-yilda tugʻilganlar
Turkum:12-iyunda tugʻilganlar
Turkum:Osiyo oʻyinlarida taekvondo boʻyicha sovrindorlar
Turkum:2006-yilgi Osiyo oʻyinlari taekvondochilari
Turkum:2010-yilgi Osiyo oʻyinlari taekvondochilari
Turkum:21-asrda Oʻzbekiston ayol sportchilari
Turkum:Oʻzbekistonlik ayol taekvondochilar
Tatyana Yumasheva

Tatyana Borisovna Yumasheva (1960-yil 17-yanvarda tugʻilgan) — Rossiyaning sobiq prezidenti Boris Yelsin va Naina Yelsinaning kenja qizi. 2009-yildan beri Yumasheva Avstriya fuqarosi.

 Hayoti va ta‘lim 
1983-yilda MDUning hisoblash matematikasi va kibernetika fakultetini tamomlagan.  1994-yilgacha Tatyana Salyut konstruktorlik byurosida, keyinroq Xrunichev nomidagi davlat ilmiy-ishlab chiqarish kosmik markazida ishlagan.

 Faoliyati 
1996-yilda Yelsin uni oʻzining shaxsiy maslahatchisi qilgan vaqtda, uning saylov kampaniyasi sustlashgan edi. „The New York Times“ xabar qilganidek, Yelsin yozgan xotira kitobida 1996-yilda „Kommunistik partiyani taqiqlash, parlamentni tarqatib yuborish va prezidentlik saylovlarini keyinga qoldirish“ga qarshi maslahat bergani aytiladi. U, ayniqsa, Yelsin 1996-yil oxirida yurak jarrohligidan tuzalib ketishida katta taʼsir koʻrsatgan. U „Oila“ deb nomlanuvchi kichik maslahatchilar guruhining poydevorini qo‘ygan, ammo boshqalar (guruhdagi Aleksandr Voloshin va Valentin Yumashev) Yelsinning qarindoshlari boʻlmagan. Boris Berezovskiy va boshqa oligarxlar ham guruhga kiritilgan.

2000-yilda uning ismi korrupsiya boʻyicha tergov paytida tilga olingan, ammo hech qanday ayblov qoʻyilmagan. Tatyana Yelsinning vorisi Vladimir Putinning shtabida ham ishlagan va 2000-yilgi saylov kampaniyasi paytida Putinning asosiy maslahatchisi bo‘lgan, biroq Putin oʻsha yilning oxirida uni ishdan boʻshatdi.

Tatyana 2003-yilda 1996-yilgi kampaniyadagi AQSh siyosiy maslahatchilarining haqiqiy tajribalariga asoslangan „Spinning Boris“ satirik komediyasida tasvirlangan.

U va Yumashev otasining esdaliklarining soʻnggi jildini „Yarim tungi kundaliklar“ ni tayyorlashda tahririyatga yordam koʻrsatdilar.

2022-yil 25-fevralda Yumasheva 2022-yilgi Rossiyaning Ukrainaga bostirib kirishini tanqid qildi.

 Shaxsiy hayoti 
Tatyana Yumasheva1987-yilda ishbilarmon Aleksey Dyachenko bilan turmush qurgan. Aleksey 2008-yildan beri Putin hukumati tomonidan tergov qilinayotgan Urals Energy kompaniyasining bosh direktori boʻlgan. 2001-yilda Tatyana 1997-1998-yillarda Rossiya Federatsiyasi Prezidenti maʼmuriyati rahbari boʻlgan jurnalist va siyosatchi Valentin Yumashevga turmushga chiqqanYeltsin Hunts for Fountain of Youth, THE MOSCOW TIMES | Article from The Moscow Times (Russia) | HighBeam Research. Tatyana boshqa multimilliarder Roman Abramovichning yaqin doʻsti.

Yumasheva eri Valentin va qizi bilan birga 2009-yildan beri Avstriya fuqarosi.

 

Turkum:1960-yilda tugʻilganlar
Turkum:Yashayotgan insonlar
Turkum:Kishilar
Turkum:Ayollar
Nikita Rafalovich

Nikita Igorevich Rafalovich (1993-yil 10-oktabrda tugʻilgan) — oʻzbek taekvondochisi (3-dan). O‘zbekiston Respublikasining xalqaro toifadagi sport ustasi.

 Sport faoliyati 
Toshkent taekvondosi maktabi ta’limini olgan. 2009-yilgi yoshlar o‘rtasidagi Osiyo chempionatining bronza medali sovrindori sanaladi.

2014-yilgi Osiyo chempionati bronza medaliЧемпионат Азии по тхэквондо 2014 ru.wikipedia.org va 2015-yilgi jahon chempionatining kumush medali sovrindoriНикита Рафалович взял «серебро» ЧМ в Челябинске Gazeta.uz 18.05.2015 .

Ochiq Avstraliya (1-o‘rin 2014-yil), Qatar (1-o‘rin, 2015-yil), Koreya (2-o‘rin, 2014-yil) kabi bir qancha xalqaro turnirlar g‘olibi va sovrindori.

Shuningdek, Nikita 2018-yilgi Osiyo o'yinlari g‘olibi hamdirАзиатские игры-2018 — лучшие в истории Узбекистана Gazeta.uz 2.09.2018.

U Rio-de-Janeyrodagi Olimpiya o‘yinlarida birinchi bahsdayoq bo‘lajak bronza medali sovrindori tunislik Ussame Ueslatiga imkoniyatni boy berib qo‘yadi.

2022-yilda Koreya Respublikasida o‘tkazilgan Osiyo chempionatida Nikita Rafalovich 87 kilogrammgacha bo‘lgan vazn toifasida oltin medalga sazovor bo‘ladi. Finalda u iordaniyalik Faxed Sbeyxi ustidan g‘alaba qozonadi.
 Unvon va mukofotlari 
 „Kelajak bunyodkori“ medali

 

 

 Profil

Turkum:2020-yilgi Yozgi Olimpiada oʻyinlaridagi tekvondochilari
Turkum:Oʻzbekiston taekvondochilari
Turkum:Toshkentda tugʻilganlar
Turkum:Yashayotgan insonlar
Turkum:1993-yilda tugʻilganlar
Turkum:10-oktabrda tugʻilganlar
Turkum:2018-yilgi Osiyo oʻyinlari taekvondochilari
Turkum:2022-yilgi Osiyo oʻyinlari taekvondochilari
Turkum:2014-yilgi Osiyo oʻyinlari taekvondochilari
Turkum:Osiyo oʻyinlarida taekvondo boʻyicha sovrindorlar
Turkum:Oʻzbekistonlik erkak taekvondochilar
Мiraziz Ro‘zmatov

Miraziz Roʻzmatov – Sovet iqtisodiyoti, davlat va siyosiy arbobi, Sotsialistik Mehnat Qahramoni.

 Tarjimai holi 
1919-yilda Oʻrta Chirchiq tumanida tugʻilgan. KPSS aʼzosi.

1940-yildan boshlab iqtisodiy, ijtimoiy va siyosiy sohalarda ishlagan. 1940-2002-yillarda kolxozchi, guruh boshligʻi, brigadir, Toshkent viloyati Oʻrta Chirchiq tumani Oxunboboyev nomidagi kolxoz raisi, Oxunboboyev nomidagi shirkat xoʻjaligi bosh maslahatchisi lavozimlarida faoliyat yuritgan.

SSSR Oliy Kengashi Prezidiumining 1982-yil 5-martdagi farmoni bilan Miraziz Roʻzmatov „Lenin“ ordeni va „Oʻroq va Bolgʻa“ oltin medali hamda Sotsialistik Mehnat Qahramoni unvoni bilan taqdirlangan.

Oʻzbekiston SSR Oliy Sovetining 11- va 12-chaqiriqlari deputati etib saylangan.

KPSS XXVII s’ezdi delegati.

2002-yildan keyin Toshkent viloyatida vafot etgan.

 

 

 Roʻzmatov
 Roʻzmatov

Turkum:Mehnat Qizil Bayroq ordeni sohiblari
Turkum:Oktabr Inqilobi ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1919-yilda tugʻilganlar
Nina Varlamova

Nina Varlamova (1954-yil 11-fevral — 2008-yil 17-dekabr) — rus siyosatchisi. 1954-yil 11-fevralda Rossiydagi Gorkiy viloyatining Chkalovsk shahrida (ammo keyinchalik ommaviy axborot vositalari Nijniy Novgorodni uning tugʻilgan joyi deb ham atashgan) tugʻilgan. Nina Varlamova Rossiya Federatsiyasining Murmansk viloyati shimolidagi Kandalaksha shahri meri boʻlib ishlagan. Varlamova 2007-yilda Kandalaksha merligiga saylangan. Oʻsha yili Varlamova Kandalaksha munitsipal okrugi boshligʻi saylovida oʻz nomzodini ilgari surgan. Viloyat matbuotining taʼkidlashicha, Varlamova targʻibotchilar orasida yagona ayol boʻlishiga qaramay, u „darhol oʻzini eng kuchli nomzod sifatida koʻrsatgan“. Boshqa nomzodlardan farqli oʻlaroq, ommaviy axborot vositalari Varlamovaning saylovoldi tashviqotini oʻtkazishdagi odobliligi taʼkidlaganlar. 2007-yil dekabr oyida saylovning ikkinchi bosqichida Varlamova gʻalaba qozonib, munitsipalitetning toʻliq rahbari boʻldi

Varlamova 2008-yilning 17-dekabr kuni ruhiy holati beqaror nomaʼlum shaxs tomonidan oʻldirilgan. Nina Varlamova 54 yoshda boʻlgan Maʼlumotlarga koʻra, erkak Varlamovani oʻldirish kunigacha bir necha bor tahdid qilgan, lekin Nina hech qachon uning tahdidlarini jiddiy qabul qilmagan va eʼtiborsiz qoldirgan. Varlamova 2008-yilning 17-dekabrida soat kechki 21:00 atrofida boʻyniga pichoq bilan urilib koʻchada yotgan holda topilgan. Varlamovaga pichoq urilgandan keyin tirik boʻlgan, yotib qolishidan oldin hujum sodir boʻlgan joydan 15 metr uzoqqa sudralishga muvaffaq boʻlgan.

Gumonlanuvchi oʻsha paytda 51 yoshda boʻlgan Dmitriy Kireyev ekanligi aniqlangan. Munitsipal kengashning sobiq aʼzosi va mahalliy gazetaning sobiq muharriri boʻlgan Dmitriy Kireyev soʻnggi yillarda ishsiz edi. Kandalaksha politsiyasi boshligʻi Anatoliy Prokopenko Varlamovaga boʻlgan hujumni „oʻz-oʻzidan qotillik jinoyati“ deb atadi.

2009-yil iyun oyida psixiatrik tekshiruv Kireevning paranoid shaxsiyat rivojlanishi shaklida aqldan ozganligini aniqladi. 2009-yil 1-sentyabrda sud uni Varlamovani oʻldirishda aybdor deb topgani, ammo uni jinoiy javobgarlikdan ozod qilgani, aksincha, majburiy davolanishga joʻnatilgani maʼlum boʻldi.

Maʼmuriyat vakillarining soʻzlariga koʻra, Varlamovni Nijniy Novgorodda dafn etishga qaror qilingan. U Kandalaksha shahrida oʻzi bilan birga yashagan turmush oʻrtogʻi va 1985-yilda tugʻilgan oʻgʻlini qoldirgan.

Varlamova 30 kun ichida oʻldirilgan uchinchi Rossiya meri boʻldi. Ungacha Ingushetiyaning Nazran tumani hokimi Magomed Baraxoyev 2008-yil 17-noyabrda otib oʻldirilgan, Vladikavkaz meri Vitaliy Karayev ham 2008-yil 26-noyabrdagi otishmada halok boʻlgan edi.

 

Turkum:2008-yilda vafot etganlar
Turkum:1954-yilda tugʻilganlar
Vitaliy Sigedin

Vitaliy Nikolayevich Sigedin — Sovet iqtisodiy, davlat va siyosiy arbobi. 1994-yilda "Do‘stlik" ordeni bilan mukofotlangan.

 Tarjimai holi 
1937-yilda Guryev shahrida tugʻilgan. 1962- yildan KPSS aʼzosi.

1959-yildan iqtisodiy, ijtimoiy va siyosiy sohalarda ishlagan. 1959-2001-yillarda Navoiy KMKda ekskavatorchi, Oʻzbekiston Kompartiyasi Navoiy shahar qoʻmitasi 1-kotibi, Oʻzbekiston Kompartiyasi Zarafshon shahar qoʻmitasi 1-kotibi, Navoiy KMK Markaziy kon boshqarmasi direktori, Olmaliq kon-metallurgiya kombinati bosh direktori lavozimlarida faoliyat olib borgan.

1990—1991-yillarda KPSS Markaziy Qoʻmitasi aʼzosi, 1995—2001-yillarda 12-chaqiriq Oʻzbekiston SSR Oliy Kengashi, 1- va 2-chaqiriq Oʻzbekiston Oliy Majlisi deputati etib saylangan.

KPSS XXVIII s’ezdi delegati.

2011-yil 1-mayda 75 yoshida vafot etgan.

 

 Sigedin

 

Turkum:Oʻzbekiston Respublikasi Oliy Majlisining deputatlari
Turkum:Hurmat Belgisi ordeni sohiblari
Turkum:Xalqlar doʻstligi ordeni sohiblari
Turkum:Oktabr Inqilobi ordeni sohiblari
Turkum:Lenin ordeni sohiblari
Turkum:2011-yilda vafot etganlar
Turkum:1-mayda vafot etganlar
Turkum:1937-yilda tugʻilganlar
Turkum:22-fevralda tugʻilganlar
Larisa Udodova

Larisa Vladimirovna Udodova (1973 -yil 12-iyul) – sovet va oʻzbek fristaylchisi. 1992—1994-yillardagi Qishki Olimpiya oʻyinlarida ishtirok etgan. Olimpiya oʻyinlarida Oʻzbekiston sharafini himoya qilgan birinchi ayol hisoblanadi.

 Tarjimai hol 
Larisa Udodova 1973 yil 12 iyulda tugʻilgan.

Fristayl boʻyicha musobaqalarda Toshkent uchun chiqish qiladi .

1992-yilda Larisa Albervildagi qishki Olimpiya oʻyinlarida Birlashgan jamoa tarkibiga kiradi. Saralash bosqichida sportchi finalchilarning eng yomoni germaniyalik Birgit Shtaynga 11,17 ochko toʻplab, 10,15 ochko yoʻqotib, oxirgidan oldingi 23-oʻrinni egallashi boʻladi .

Udodova 1994-yilda Lillexammerdagi qishki Olimpiya oʻyinlarida Oʻzbekiston terma jamoasi tarkibiga kiradi. Saralash bosqichida fristaylchi 20,28 ochko jamgʻargan holda 21-oʻrinni egalladi va finalchilarning qologʻi rossiyalik Yelena Korolevaga 1,95 ochkoni boy beradi .

Udodova Olimpiada oʻyinlarida Oʻzbekistonni himoya qilgan birinchi ayol edi .

Larisa Oʻzbekiston xalqaro toifadagi sport ustasi ham hisoblanadi .

Krasnaya Polyanada togʻ changʻisi va snoubord boʻyicha instruktorlik qiladi .

 

Turkum:Yashayotgan insonlar
Turkum:1973-yilda tugʻilganlar
Turkum:12-iyulda tugʻilganlar
Turkum:Oʻzbekiston qishki sport sportchilar
Karisimbi togʻi

Karisimbi togʻi — Ruanda va Kongo Demokratik Respublikasi chegarasidagi Virunga togʻ izmasida joylashgan faol stratovulqon hisoblanadi. Uning balandligi ga yetadi, Karisimbi togʻi Virunga togʻ tizmasining sakkizta asosiy choʻqqilari orasidagi eng balandi boʻlib, Sharqiy Afrika yoriqlarining gʻarbiy tarmogʻi boʻlgan Albertine Riftining bir qismi hisoblanadi. Karisimbi shimolda Mikeno, sharqda Bisoke va gʻarbda Nyiragongotogʻlari bilan chegaradosh boʻlib, Rift vodiysining narigi tomonida joylashgan. Karisimbi — Afrikaning eng baland togʻlari roʻyxatida 11-oʻrinda turadi.

 Nomining kelib chiqishi 
Togʻning Karisimbi nomi mahalliy Kinyarvanda tilidagi „amasimbi“ soʻzidan kelib chiqqan boʻlib, qor degan maʼnoni anglatadi. Sababi, vulqonning krater qismi u qadar issiq boʻlmay u yerda qor toʻplanib qoladi. Qorni asosan quruq mavsumda jumladan iyun, iyul va avgust oylarida vulqon tepasida uchratish mumkin. Karisimbi vulqoni faol boʻlmagan vulqonlar sirasiga kiradi.

 Togʻ gorillalari 
Mazkur hududda yashovchi togʻ gorillalarini kuzatish uchun Dian Fossey tomonidan asos solingan Karisoke tadqiqot markazi faoliyat olib boradi. Tadqiqot markazi Karisimbi va Bisoke oʻrtasida joylashgan. Ular faoliyatining asosiy qismi togʻ gorillalarining yashash sharoitlarini oʻrganish va ularni muhofazalashdan iborat.

 1908-yilgi ekspeditsiya 
1908-yilda Egon Von Kirschstein boshchiligidagi ekspeditsiya Karisimbi togʻiga tashrif buyuradi. Ekspeditsiyadan koʻzlangan maqsad vulqon hududini oʻrganish va tahlil qilish edi. Baxtga qarshi, 1908-yil 27-fevral sanasida Branka krateridan tushayotganida ekspeditsiya halokatga uchraydi. Karisimbi togʻida boʻlayotgan kuchli do‘l va qor bo‘roni sababli ekspeditsiyaning yigirma nafar yuk tashuvchisi halok bo‘ladiBulletin of the American Geographical Society, Volume 40 p. 416 1908The Barre Daily Times June 13, 1908, 20 men frozen to death.

 Yana qarang 

 Ruandadagi vulqonlar ro'yxati
 Afrika ultralari ro'yxati
Oʻzbekiston radiokanali

O‘zbekistondagi Radiokanali— O‘rta Osiyodagi birinchi bo'lib tashkil etilgan Radiostansiya — O'zbekiston Miliy teleradiokompaniyasi tarixi 1920-yilga borib taqaladi, 1924-yili Moskvada "Radioperedacha (Радиопередача)" nomli aksionerlik jamiyati tashkil etilgandan so'ng O‘zbekistonda radiostansiya qurish ishlari 1926-yilda boshlandi va Toshkent radio eshitirsh stansiyasi o‘z faoliyatini 1927-yilning 4-fevralida boshlaydi, Shu yilning 11-fevralidan boshlab esa radioeshittirishlarni muntazam uzatila boshlandi. Bu yerda manashu teleradiokanallar ro'yxati keltirilgan.

 Markaziy radiokanallar 
+ Tr Nomi Joylashgan hududi Tashkil qilingan vaqti Radio to‘lqini 1 "O‘zbeksiton" radiokanali Toshkent 1927-yil (Dastlab bu nom bilan atalmagan keyinchalik esa shu nom berilgan.) FM.103.1 2 "O‘zbekiston24" radiokanali Toshkent 2017-yil 2-may FM.87.9 3 "Yoshlar" radiokanali Toshkent 1998-yil 1-iyun FM.104.0 4 "Mahalla" radiokanali Toshkent 2015-yil 7-yanvar FM.107.8
 Xududiy radiokanallar 
+ Tr Radiokanal nomi Joylashgan hudud Tashkil qilingan vaqti Tili Radio toʻlqin 1 Qoraqolpog‘iston radikanali Qoraqolpog‘iston Toʻrtkoʻl shaxrida tashkil etilgan 1940-yilda Nukus shaxriga koʻchirilgan 1931-yil 17-dekabr O‘zbek, rus, qoraqolpoq tillari 2 Andijon radaiokanali Andijon 1934-yil O‘zbek tili FM 101.6 3 Buxoro radiokanali Buxoro 1927-yil 23-oktabr O‘zbek, rus, tojik tillari FM 103.9 (Yoshlar radio kanali) 4 Jizzax radiokanali Jizzax 1974-yil 1-yanvar ____ FM 105.5, FM 106.2 5 Navoiy radiokanali Navoiy 1982-yil 3-avgust O‘zbek, rus, qozoq tillari FM 106.6 6 Oltin zamin radiokanali Namangan 1934-yil 1-may O‘zbek, rus tillari FM 103.6 7l Samarqand radiokanali Samarqand 1927-yil O‘zbek, rus, tojik tillari FM 105.2 8 Sidaryo radiokanali Sidaryo 1963-yil 9-iyun O‘zbek, rus, tojik tillari FM 98.6 (O‘zbekiston radiosi) FM 90.4 (Yoshlar radiosi) 9 Yangi Asr radiokanali Surxondaryo 1940-yil O‘zbek, rus, tojik tillari FM 102.1 FM 101.0 10 Fargʻona radiokanali Fargʻona 1932-yil O‘zbek, rus tillarida FM 90.8 11 Xorazm radiokanali Xorazm 1936-yil 15-yanvar O‘zbek, rus tillarida FM 105.0 12 Oltin voha radokanali Qashqadaryo 1946-yil dekabr FM102.3.
Mohamed Fares

Mohamed Salim Fares 1996-yil 15-fevralda Fransiyaning Aubervilliers hududida tavallud topgan. Jazoirlik futbolchi „Lazio“ klubi himoyachisi, „Torino“ va Jazoir terma jamoasida ijara asosida oʻynaydi. 
Mohamed Fares link=Fayl:Soccerball_mark.svg|alt=Futbol|20x20px|Futbol link=Fayl:Mohamed_Farès_2020.jpg|frameless|310x310pxUmumiy maʼlumotlariIsm sharifiMohamed Salim Mohamed Salim FaresTugʻilgan15-fevral 1996-yil(1996-02-15)Mohamed Fares // Transfermarkt.com (mn.) — 2000.Mohamed Fares // FBref.com (mn.)MOHAMED SALIM FARES // Base de Datos del Futbol Argentino (isp.)(26 yosh)Fuqaroligilink=Fayl:Flag_of_Algeria.svg|alt=Flag Aljira|border|20x20px|Jazoir bayrogʻi Aljirlink=Fayl:Flag_of_France_(1794-1815,_1830-1974,_2020-present).svg|alt=Flag Fransii|border|20x20px|Fransiya bayrogʻi FransiyaBoʻyi183 cmVazni75 kgPozitsiyasihimoyachiHozirgi jamoasiKlublink=Fayl:Flag_of_Italy.svg|alt=Flag Italii|border|20x20px|Italiya bayrogʻi Torinolink=Category:Mohamed_Farès|alt=Logotip Vikisklada|20x20px Wikimedia Commonsdagi media fayllar
Mohamed Salim Fares Fransiyada jazoirlik immigrant boʻlgan ota-onadan dunyoga kelgan.

 Jamoalardagi faoliyati 
Mohamed Salim Fares „Bordo“ klubi tarbiyalanuvchisi hisoblanadi. 2013-yilda u Italiyaning „Hellas Verona“ akademiyasiga oʻqishga kirdi. 2014-yil 2-dekabr kuni Italiya kubogi doirasida „Perugia“ga qarshi o‘yinda Mohamed Salim Fares asosiy tarkibda debyut qildi. 14-dekabr kuni „Udinese“ga qarshi oʻyinda Mohamed Salim Fares ikkinchi boʻlimda Alessandro Agostini oʻrniga maydonga tushib, Italiya A seriyasida debyut qildi. 2016-yilda klub B Seriyaga tushib ketdi, biroq Mohamed Salim Fares jamoada qoldi va bazadan joy egallab, „Hellas Verona“ning bir yildan keyin elitaga qaytishiga yordam berdi.

2018-yilning 1-iyulida Muhammad Salim Fares „Verona“dan „SPAL“ klubiga o‘tadi.2019-yilning 27-yanvarida „Parma“ga qarshi o‘yinda futbolchi „Verona“ safidagi ilk golini urdi.

 Genoa va Torinoga ijarasi 
2021-yil 31-avgustda Mohamed Salim Fares 2022-yil 30-iyungacha ijara asosida „Genoa“ klubiga o‘tishi ommaga eʼlon qilindi.

2022-yilning 14-yanvarida Mohamed Salim Faresni sotib olish sharti bilan „Torino“ga yangi ijaraga o‘tishi belgilandi. Uning mavsumi mashgʻulotlarda olgan jarohati tufayli toʻrt kundan keyin yakunlanishiga toʻgʻri keldi.

 Terma jamoadagi karyerasi 
Mohamed Salim Fares 2017-yilning 7-oktabrida JCh-2018 saralashida Kamerunga qarshi oʻyinda Jazoir terma jamoasi safida debyut qilgan.

 Jamoalari 
NomiMamlakatMavsumHellas Verona2014-2019S. P. A. L. 2013 (ijara)2018-2019S. P. A. L. 20132019-2020S. S. Lazio2020-Genoa C. F. C. (ijara)2021-2022Torino F. C. (ijara)2022-hozirgacha

 

Turkum:Yashayotgan insonlar
Turkum:Alifbo boʻyicha futbolchilar
Turkum:Jazoirlik erkak futbolchilar
Turkum:Fransiyalik erkak futbolchilar
Viktor Sivets

Viktor Nikolaevich Sivets (1919-1984) — Sovet sanoat arbobi, V.P.Chkalov nomidagi Toshkent aviatsiya zavodi direktori, Sotsialistik Mehnat Qahramoni (1971).

 Tarjimai holi 
1919-yil 4-mayda Prjevalsk shahrida (hozirgi Qirgʻizistonning Issiqkoʻl viloyati) tugʻilgan. 1943-yilda Qozon aviatsiya institutini tamomlagan. Mehnat faoliyatini O‘zbekiston SSRdagi Toshkent aviatsiya zavodida 1943-yilda usta, 1944-yildan yig‘ish sexida katta usta sifatida boshlagan. 1945-yil boshida Viktor Nikolayevich  ,,Zavodning eng yaxshi ustasi" deb tan olingan.

1947-1963-yillarda sex boshlig‘i, ishlab chiqarish bo‘limi boshlig‘i, bosh muhandis o‘rinbosari, 1963-1969-yillarda 84-sonli zavod bosh muhandisi, 1969-1973-yillarda SSSR Aviatsiya sanoati vazirligi tasarrufidagi V.P.Chkalov nomidagi Toshkent aviatsiya zavodi direktori lavozimlarida faoliyat yuritgan. 1969-yilda Viktor Nikolayevich Sivets rahbarligi ostida zavodda An-22 ,,Antey" og‘ir harbiy transport samolyotlarini seriyali ishlab chiqarish boshlagan.

1971-yil 26-aprelda Sivets Viktor Nikolayevich SSSR Oliy Soveti Prezidiumining Farmoni bilan ,,Sotsialistik Mehnat Qahramoni" unvoni, ,,Lenin" ordeni va ,,O‘roq va Bolg‘a" oltin medali bilan taqdirlangan.

1973-yildan SSSR Aviatsiya sanoati vazirligi tasarrufidagi V. P. Chkalov nomidagi Toshkent aviatsiya birlashmasi  bosh direktori.

1973-yildan boshlab uyushma IL-76 o‘rta harbiy transport samolyotlarini va uning modifikatsiyalarini ishlab chiqara boshlagan.

Sivets Viktor Nikolayevich 1984-yil 9-dekabrda vafot etgan. Toshkentdagi Chig‘atoy memorial qabristoniga dafn etilgan.

 Mukofotlari va unvonlari 

 Oʻzbekiston SSRda xizmat koʻrsatgan muhandis (1969)
 Lenin mukofoti laureati (1978)
 SSSR Davlat mukofoti laureati (1973)
 A. Beruniy nomidagi O‘zbekiston SSR Davlat mukofoti laureati. (1974).
 Faxriy samolyot quruvchisi
 Sotsialistik Mehnat Qahramoni (26.04.1971)
 Lenin ordeni (03.02.1962)
 Lenin ordeni (22.07.1966)
 Lenin ordeni (26.04.1971)
 Lenin ordeni (25.03.1974)
 Lenin ordeni (23.12.1976)
 Oktabr inqilobi ordeni (02.10.1981)
 ,,Mehnat jasorati uchun" medali (16.01.1950)

 Xotira 
Toshkent koʻchalaridan biri va TAPOiCH Madaniyat va texnika saroyiga V.N.Sivets nomi berilgan.

 
 

Turkum:Oktabr Inqilobi ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:Toshkentda vafot etganlar
Turkum:1984-yilda vafot etganlar
Turkum:9-dekabrda vafot etganlar
Turkum:1919-yilda tugʻilganlar
Turkum:4-mayda tugʻilganlar
Qorvo

Qorvo — radiochastota tizimlari, simsiz va keng polosali ilovalar uchun yechimlar yaratuvchi, ishlab chiqaruvchi va yetkazib beruvchi Amerika kompaniyasi. Kompaniya 2014 yilda eʼlon qilingan va 2015 yil 1 yanvarda yakunlangan, TriQuint Semiconductor va RF Micro Devices birlashishi natijasida yaratilgan boʻlib, aksiyalar NASDAQ da sotiladi. Kompaniya dastlab Hillsboro, Oregon shtatida (TriQuint Semiconductor shtab-kvartirasi) va Greensboro, Shimoliy Karolina shtatida (RF Micro Devices shtab-kvartirasi) da joylashgan boʻlib, 2016 yil oʻrtalarida kompaniya Shimoliy Karolinani eksklyuziv shtab-kvartirasi sifatida eʼlon qildi.
link=//upload.wikimedia.org/wikipedia/commons/thumb/1/1c/Qorvo_-_Hillsboro%2C_Oregon.JPG/220px-Qorvo_-_Hillsboro%2C_Oregon.JPG|thumb| Qorvoning Oregon shtatidagi Hillsboro shahridagi joylashuvi, ilgari TriQuint Semiconductor kompaniyasining bosh qarorgohi

 Tarixi 
Qorvo 2015-yil 1-yanvarda TriQuint Semiconductor va RF Micro Devices (RFMD) birlashishi natijasida yaratilgan. 2015 yil iyun oyida yangi kompaniya Lorillard tamaki kompaniyasi oʻrniga S&P 500 aʼzosi boʻldi. S&P 500 reytingiga qo‘shilish vaqtida Qorvo narxi 12 milliard dollarga baholangan. Kompaniyada 8000 dan ortiq kishi ishlaydi. 2016 yilning oʻrtalariga kelib, Oregondagi zavodning oʻzida 1000 ga yaqin kishi ishlagan.

2020 yilda Qorvo Irlandiyaning yarimoʻtkazgichlar bilan ishlaydigan Decawave kompaniyasini 400 million dollarga baholangan bitim doirasida sotib oldi.

 Kompaniya nomi 
„kor-vo“ deb talaffuz qilinadi. Ism assotsiatsiyalarni uygʻotish uchun tanlangan („asosiy texnologiyalar va innovatsiyalar“). Birinchi boʻgʻindagi yana bir assotsiatsiya soʻzi bilan — bu birgalikda ishlaydigan odamlar xori (TriQuint va RFMD). Ikkinchi bo‘g‘in „vo“ so‘zidan olingan boʻlib sayohatni anglatadi.
Farid Díaz

Farid Díaz link=Fayl:Soccerball_mark.svg|alt=Futbol|20x20px|Futbol link=Fayl:IndDV-AN_(6)_-_kopiya.jpg|frameless|350x350pxUmumiy maʼlumotlariIsm sharifiFarid Alfonso Díaz RhenalsTugʻilgan20-iyul 1983-yil(39 yosh)Valedupar, KolumbiyaFuqaroligilink=Fayl:Flag_of_Colombia.svg|alt=Flag Kolumbii|border|20x20px|Kolumbiya bayrogʻi KolumbiyaBoʻyi170 cmVazni70 kgPozitsiyasihimoyachiHozirgi jamoasiKlublink=Fayl:Flag_of_Paraguay.svg|alt=Flag Paragvaya|border|20x20px|Paragvay bayrogʻi Nacional AsunciónRaqami19
Farid Alfonso Díaz Rhenals 1983-yil 20-iyuldaKolumbiyada tavallud topgan. Kolumbiyalik futbolchi „Nacional“ klubi va Kolumbiya terma jamoasi himoyachisi. 2018-yilgi jahon chempionati ishtirokchisi.

 Klublardagi karyerasi 
Diaz faoliyatini „Atletiko Bukaramanga“da boshlagan. U jamoada uch mavsum oʻtkazdi, shundan soʻng u „Deportivo Rionegro“, „Atletiko Junior“ va „La Ekvidad“ klublarida oʻynadi va unchalik muvaffaqiyat qozona olmadi. 2009-yil boshida Farid Alfonso Díaz Rhenals „Envigado“ga qoʻshildi. 8-fevral kuni „Deportivo Kali“ga qarshi oʻyinda u yangi jamoada debyut qildi. 2010-yil boshida Farid Alfonso Díaz Rhenals „Deportivo Pereyra“ga ijaraga oʻtdi. 28-mart kuni „Real Cartagena“ga qarshi bahsda u yangi klubi safida debyut qildi. Ijara muddati tugagach, Farid Alfonso Díaz Rhenals „Envigado“ga qaytdi.

2012-yil boshida Farid Alfonso Díaz Rhenals „Atletico Nasional“ga oʻtdi. 19-fevral kuni „Millionarios“ga qarshi oʻyinda u yangi jamoada debyut qildi. Oʻzining yangi mavsumida Farid Aperturada ham, Finalda ham gʻolib chiqdi. 2014-yil 30-mart kuni „Santa-Fe“ga qarshi o‘yinda u Mustang kubogidagi ilk golini kiritdi. 2014 va 2015-yillarda Farid yana ikki marta mamlakat chempioni boʻldi. 2016-yilda Farid „Atletiko Nacional“ bilan Libertadores kubogini yutgan.

2017-yilning yozida Farid Alfonso Díaz Rhenals Paragvayning „Olympia“ klubiga koʻchib oʻtdi. 22-iyul kuni „Sol de America“ga qarshi oʻyinda u Paragvay Primer ligasida debyut qildi.

 Xalqaro karyerasi 
2016-yil 24-mart kuni JCh-2018 saralashida Boliviyaga qarshi o‘yinda Farid Alfonso Díaz Rhenals Kolumbiya terma jamoasi safida debyut qildi.

2016-yilning yozida Farid Alfonso Díaz Rhenals AQShda boʻlib oʻtgan Amerika kubogida ishtirok etdi. Turnirda u AQSh, Paragvay va Peru jamoalariga qarshi oʻyinlarda ishtirok etgan.

2018-yilning may oyida Farid Alfonso Díaz Rhenals Rossiyada boʻlib oʻtadigan jahon chempionati uchun Kolumbiya terma jamoasining dastlabki tarkibiga kiritildi. Dastlab, u yakuniy roʻyxatni tuzmagan, ammo keyinchalik jarohat olgan Frank Fabro oʻrnini egallagan.

2018-yilda Farid Alfonso Díaz Rhenals 2018-yilda Rossiyada boʻlib oʻtgan jahon chempionatida ishtirok etdi. Turnirda u zaxiradan maydonga tushmagan.
Jamoa Yil Oʻyinlar Gollar 2016-yil 11 0 2017-yil 2 0 Jami 13 0

 

Turkum:Yashayotgan insonlar
Turkum:Alifbo boʻyicha futbolchilar
Turkum:Kolumbiyalik erkak futbolchilar
Arch Capital Group

Arch Capital Group – xalqaro sugʻurta va qayta sugʻurtalash kompaniyasi boʻlib, Bermud orolida roʻyxatdan oʻtgan, asosiy faoliyat hududlari: AQSh, Buyuk Britaniya, Irlandiya va Kanada hisoblanadi.

Forbes Global 2000 2021 yil uchun dunyodagi eng yirik ommaviy kompaniyalar roʻyxatida kompaniya 652-oʻrinni egalladi (daromad boʻyicha 1217-oʻrin, sof foyda boʻyicha 478-oʻrin, aktivlar boʻyicha 890-oʻrin, bozor kapitallashuvi boʻyicha 1129-oʻrin).

 Tarixi 
Kompaniya 1995 yilda AQShda tashkil etilgan (Arch Capital Group US Inc.), 2000 yil noyabr oyida uning uchun Bermud orollarida roʻyxatdan oʻtgan xolding kompaniyasi tashkil etilgan. 2004 yilda Buyuk Britaniyada, 2005 yilda esa Kanadada filiali tashkil etilgan. 2006 yilda Shveytsariyada qayta sugʻurtalash ofisi ochildi, 2008 yilda Irlandiyada filiali (Arch Re Europe) tashkil etildi. 2016 yilda AIGdan sotib olingan United Guaranty Corporation ipoteka sugʻurtasi boʻlimining asosiga aylandi. 2018 yilda AQShda joylashgan McNeil & Company, 2019 yilda Britaniyaning Barbican Holdings sugʻurta guruhi sotib olingan.

 Faoliyati 
2020 yildagi 8,53 milliard dollar daromaddan sug‘urta mukofotlari 6,99 milliard dollarni, investitsiya daromadlari 520 million dollarni, sug‘urta to‘lovlari esa 4,69 milliard dollarni tashkil etdi. 2020 yil oxirida aktivlar 43,3 milliard dollarni tashkil etdi, shundan 28,8 milliard dollar investitsiya qilingan (shundan 19 milliard dollari korporativ va davlat obligatsiyalariga to‘g‘ri keldi).

2020 yil uchun asosiy boʻlimlar:

• Sugʻurta — qurilish va energetika sohasidagi yirik loyihalar va ob’ektlarni sugʻurtalash, kompaniya rahbariyatining javobgarligini sugʻurtalash; sugʻurta mukofotlari 2,87 milliard dollar, shundan 2,16 milliard AQSh dollari.
 • Qayta sugʻurtalash — mulkni sugʻurtalovchilarni qayta sugʻurtalash; 2,16 milliard dollar sugʻurta mukofotlari.
 • Ipoteka — ipoteka riskini sugʻurtalash; sugʻurta mukofotlari 1,4 milliard dollar, shundan 1,16 milliard AQSh dollari.
 

Turkum:Sugʻurta
Buxoro davlat pedagogika instituti

Buxoro davlat universitetining Pedagogika instituti — 2020-yil 27-fevralidagi O‘zbekiston Respublikasi prezidentining  PQ-4623-son „Pedagogik taʼlim sohasini yanada rivojlantirish chora-tadbirlari to‘g‘risida“gi qaroridan soʻng, respublika hududida joylashgan beshta universitet negizida yangi institutlar tashkil etilgan. Shu jumladan Buxoro davlat universitet qoshida Buxoro davlat Pedogogika instituti tashkil qilingan boʻlib, Oʻzbekiston Respublikasi Oliy va oʻrta maxsus taʼlim vazirining 2021-yil 29-iyundagi buyrugʻi bilan Mirzohid Daminov Buxoro davlat universitetining Pedagogika instituti direktori lavozimiga tayinlanadi. Institutda o‘quv jarayoni 2021/2022-o‘quv yilidan boshlangan.

{
 "type": "FeatureCollection",
 "features": 
 {
 "type": "Feature",
 "properties": {
 "marker-color": "#aa0000",
 "marker-size": "medium",
 "marker-symbol": "univercity"
 },
 "geometry": {
 "type": "Point",
 "coordinates": 
 64.41645078589806,
 39.756968718830436
 
 }
 }
 
}
thumb|alt=Buxoro_davlat_universitetining Pedagogika_instituti logotipi.jpg|Buxoro davlat universitetining Pedagogika instituti logotipi
 Taʼlim yoʻnalishlari va mutaxassisliklar 
Buxoro davlat universitetining Pedagogika institutida 4 ta fakultet, 11 ta kafedra 2 ta markaz va 20 ta boʻlim faoliyat olib bormoqda. Institutda, shuningdek, 19 ta kunduzgi, 4 ta kechki, 11 ta sirtqi taʼlim shakli mavjud. 2021/2022-yil oʻquv yilida jami talabalar soni 3 907 nafarni tashkil etgan.

Institutda 2 nafar fan doktori, 153 ta fan nomzodi, 24 ta katta oʻqituvchi va 66 ta o'qituvchi faoliyat olib bormoqda.

 Xalqaro aloqalari 
Buxoro davlat universitetining Pedagogika instituti Rossiyaning Moskva davlat universiteti, Xalqlar doʻstligi universiteti va Penza davlat universiteti bilan hamkorlik qilib keladi. Bundan tashqari Turkiyaning Kutahya Dumpilpinar universiteti, Necmittin Erbakan universiteti va Marmara universitetlari bilan ham hamkorlik oʻrnatgan.

 
Turkum:Institutlar
Buffalo Wild Wings

link=//upload.wikimedia.org/wikipedia/commons/thumb/f/f4/BW3_Athens_OH_USA.JPG/220px-BW3_Athens_OH_USA.JPG|thumb| Buffalo Wild Wings, Afina, Ogayo shtati
Buffalo Wild Wings — Amerika oilaviy restoranlari va sport barlari tarmogʻi. Tarmoq korxonalari AQSh, Kanada, Meksika va Filippinda ishlaydi. Ularning anʼanaviy menyusida tovuq qanotlari va turli xil souslar mavjud.

 Tarixi 
"Buffalo Wild Wings" tarmogʻi 1982 yilda Jeyms Disbrow va Scott Lowry tomonidan tashkil etilgan. Oʻz restoranini yaratish gʻoyasi Disbrow va Lowry tomonidan 1980 yilda Ogayo shtatining Kent shahrida uchrashganda paydo boʻlgan, u yerda Disbrow Kent davlat universitetida havaskor figurali uchish musobaqalarida hakam boʻlib turgan. Ularning birinchi restorani Ogayo shtatining Kolumbus shahrida ochilgan, keyin bir yil oʻtgach, Ogayo shtatining Vestervill shahrida xuddi shu tarmoqning yana bir restorani ochilganThe original location itself closed on November 19, 2006..

Dastlab, bu tarmoq Buffalo Wild Wings & Weck deb nomlangan, 1990 yilda tarmoq franchayzing tamoyili boʻyicha ishlay boshlagan. 1998 yilda tarmoq Buffalo Wild Wings Grill & Bar deb oʻzgartirildi. 2015 yil fevral holatiga koʻra, ushbu tarmoq korxonalari soni Amerikaning barcha 50 shtatlarida 1070 ta (485 ta tarmoq kompaniyaning oʻziga tegishli, 585 tasi franchayzing asosida ishlaydi) ni tashkil qildi. Yaqinda ushbu tarmoq B-Dubs muqobil nomi bilan ham tanilgan.

1997 yilgacha shtab-kvartirasi Ogayo shtati Cincinnati shahrida joylashgan boʻlib, keyin oʻrnini oʻzgartirdi va hozirda Minnesota shtatining Minneapolis shahrida joylashgan.

2010 yilda ushbu tarmoq oʻzining kengayishi va Kanadada oʻz nuqtalarining paydo boʻlishini eʼlon qildi. 2012 yilda Buffalo Wild Wings 495 million dollarga ega edi.
Unired FC

United Redbridge Football Club, qisqacha UniRed — Samarqand davlat universiteti futbol klubi. 2021-yilda tashkil topgan. Futbol boʻyicha 2023-yilgi Oʻzbekiston Pro ligasi, U19 va U21 oʻyinlarida qatnashganUnired FC 3-2 Shahrikhonchi FC. Moliyaviy qiyinchiliklar sababli klub 2024-yil 18-yanvar kuni oʻz faoliyatini tugatganligini eʼlon qildi.

 Jamoa tarkibi 

 U19 

 U21 

 

 
 
 

Turkum:Oʻzbekiston futbol klublari‎
Turkum:Samarqand viloyati futbol klublari
Turkum:2021-yilda tashkil etilgan futbol klublari
Turkum:2024-yilda tugatilgan futbol klublari
Turkum:Alifbo boʻyicha futbol klublari
Hōō togʻi

— Yaponiyaning Yamanashi prefekturasining gʻarbiy qismida joylashgan. Togʻning uchta choʻqqisi boʻlgani uchun uni Hōō Sanzan (鳳凰三山) deb ham atashadi. U Minami Alp togʻlari milliy bogʻida joylashgan boʻlib, 100 ta mashhur yapon togʻlaridan biri hisoblanadi.

 Choʻqqilar 
Hoo togʻining uchta asosiy choʻqqisi bor. Mazkur choʻqqilar orasida eng balandi Kannon-dake (yaponcha: 観音岳) nomli choʻqqib boʻlib, uning balandligi 2840 m (9318 ft) yetadi. U Hoo togʻining markaziy qismida joylashgan. Qolgan ikki choʻqqi ham 2000 metrdan balanddan joylashgan.

Quyida Hoo togʻi tarkibiga kiruvchi choʻqqilar berilgan:
Rasm Togʻ nomi Balandlik Triangulyatsiya stansiyasi Eslatma150x150px Jizo-dake
地蔵岳 Katta granitning qoyasi tepasida Obelisk deyiladi.
Togʻli kulba Hōō togʻidan sharqdajoylashgan150x150px Kannon-dake
観音岳 (toʻxtadi) Triangulation station(rank 2) was stopped. eng baland nuqta150x150px Yakushi-dake
薬師岳 Yakushi-dake togʻli kulba Hoo togʻidan janubda joylashgan

 Oʻziga xosligi 
Hoo togʻi Akaishi togʻ tizmasidagi boshqa togʻlarning koʻpchiligidan ajralib turadi va atrofdagi togʻlarga qaraganda kengroq koʻrinishi beradi. Bundan tashqari, diapazondagi togʻlarning koʻpchiligi qizil-jigarrang rangga ega („Akaishi“ yapon tilida „qizil tosh“ degan maʼnoni anglatadi), ammo Hōō va Kaikoma togʻlari bundan mustasno, chunki ular granit togʻlari hisoblanadi. Bu togʻlar ulkan granit zaxirasiga ega.

 Tarixi 
Sengoku davrida togʻda metall rudasi topilgan hamda shunga bogʻliq oʻrganish ishlari amalga oshirilgan. Keyinchalik, Edo davriga kelib Hoo togʻidan metallar qazib olish va oʻrmon mahsulotlari ishlab chiqarish yoʻlga qoʻyilgan.

 1904-yilda Uolter Veston birinchi boʻlib Jizodake tepasiga obeliskga chiqdiThe Playground of the Far East in 1918 by Walter Weston, translated into Japanese Visit to Japanese Alps again (日本アルプス再訪),Heibonsha Library, in 1996 new edition, , Pg. 454;
 1964-yil 1-iyunda bu hudud Minami Alp togʻlari milliy bogʻi tarkibiga kiritildi;
 1990-yilda Sumie Tanaka (田中澄江 Tanaka Sumie) Hōo togʻidagi koʻplab alp oʻsimliklarini aks ettirgan "100 ta togʻning yangi gullari" toʻplamiga soʻnggi 100-gul sifatida qoʻshildiNew Flowers of the 100 Mountains(新・花の百名山), Bunsyunbunko, in 1995 by Sumie Tanaka, .

 Geografiyasi 

 Yaqin atrofdagi togʻlar 
Hoo togʻi Akaishi togʻlarining shimoliy qismidagi asosiy togʻ tizmasi chizigʻining pastki koʻprigida (Komatsu togʻidan boshlanadi) joylashgan.
Rasm Togʻ nomi Balandlik Masofa tepadan Eslatma100x100px Senjo togʻi
仙丈ヶ岳 100 ta mashhur yapon togʻlari100x100px Kaikoma togʻi
甲斐駒ヶ岳 100 ta mashhur yapon togʻlari100x100px Asayo togʻi アサヨy 100x100px Kita togʻi
北岳 Akaishi togʻlarining eng balandi
100 ta mashhur yapon togʻlari100x100px Fuji togʻi
富士山 Yaponiyadagi eng baland togʻ
100 ta mashhur yapon togʻlari
Togʻ quyidagi daryolarning manbai boʻlib, ularning har biri Tinch okeaniga borib quyiladi.

 Noro daryosi (Fudzi daryosining irmogʻi)
 Otake daryosi, Kotake daryosi (Tenryu daryosining irmoqlari)

 Galereya 

 

 Yana qarang 

 100 ta mashhur yapon tog'lari
 Akaishi tog'lari
 Minami Alp tog'lari milliy bog'i

Turkum:Yapon togʻlari
Turkum:Yapon Alplari
Turkum:Yamagata profekturasidagi togʻlar
Hey There Delilah

„Hey There Delilah“  — AQShda tuzilgan „Plain White T's“ guruhi ijro etgan qoʻshiq. 2005-yilda guruhning „All That We Needed“ studiyaviy albomiga kiritilgan tarona 2006-yilning 9-mayida mini-albom oʻlaroq chiqarilgan. Shuningdek, tarona 2006-yilda kichik oʻzgarishlar bilan guruhning „Every Second Counts“ albomiga ham kiritilgan va 2007-yilda singl oʻlaroq chiqarilgan.

Qoʻshiq asta-sekin ommalashgan va 2017-yilning iyulida „Billboard Hot 100“ xit-paradida birinchi pogʻonagacha koʻtarilgan. 2008-yil „Yil qoʻshigʻi“ hamda „Duet yoki vokal guruh tomonidan eng yaxshi pop ijro“ nominatsiyalarida „Grammy“ mukofoti bilan taqdirlangan.

„Hey There Delilah“ qoʻshigʻini guruh vokalchisi Tom Higgenson yozgan. Higgenson qoʻshiqni doʻsti yengil atletik kross yuguruvchi sportchi Delilah DiCrescenzo bilan tanishtirganidan keyin yozgan. Kompozitsiya hozir boʻlganidan keyin Higgenson qoʻshiq nusxasini DiCrescenzoga shaxsan sovgʻa qilgan. DiCrescenzo oʻsha paytda boshqa bilan uchrashayotgan boʻlgani uchun Higgenson sevgisini rad etgan.

Qoʻshiq uchun Jay Martin rejissyorligida klip suratga olingan. Undan Higgenson va guruhning boshqa aʼzolari yonma-yon xonada oʻtirgani tasvirlangan. Qoʻshiqni yozib olishda guruhning boshqa aʼzolari qatnashmagan. Higgensonga faqat Eric Remschneider torli-kamonli asbob bilan joʻr boʻlgan xolos. Klipda Nyu-York shahri tasvirlangan boʻlsa-da, aslida klip Chikagoda suratga olingan.

 

 
 

Turkum:2005-yil qoʻshiqlari
Turkum:2006-yil singllari
Turkum:Plain White T's qoʻshiqlari
Turkum:Canadian Hot 100 chartida birinchi oʻrinni egallagan singllar
Turkum:Ingliz tilidagi qoʻshiqlar
Moussa Wagué

Moussa Wagué link=Fayl:Soccerball_mark.svg|alt=Futbol|20x20px|Futbol link=Fayl:Moussa_Wagué.jpg|frameless|350x350pxUmumiy maʼlumotlariIsm sharifiMoussa WaguéTugʻilgan4-oktabr 1998-yil(1998-10-04)Moussa Wagué // Transfermarkt.com (mn.) — 2000. 

(23 yosh)SenegalFuqaroligi link=|alt=|border|20x20pxSenegalBoʻyi177 cmVazni73 kgPozitsiyasioʻng qanot himoyachisiHozirgi jamoasiKlublink=Fayl:Flag_of_Croatia.svg|alt=Flag Xorvatii|border|20x20px|Xorvatiya bayrogʻi GoricaRaqami15link=Category:Moussa_Wagué|alt=Logotip Vikisklada|20x20px Wikimedia Commonsdagi media fayllar
Moussa Wagué 1998-yil 4-oktabrda tavallud topgan. Senegallik futbolchi „Gorica“ klubi va Senegal terma jamoasi himoyachisi. 2018-yilgi jahon chempionati ishtirokchisi.

 Jamoalardagi faoliyati 
Moussa Wagué futbol oʻynashni Qatardagi mashhur „Aspiri“ akademiyasida boshlagan. 2017-yilda tashkilot va belgiyaning „Eupen“ oʻrtasidagi hamkorlik shartnomasiga koʻra, Moussa Wagué ikkinchisida shartnoma imzoladi. 21-yanvar kuni „Genk“ga qarshi oʻyinda u Yupil ligada debyut qildi. 18-fevral kuni „Kortrijk“ga qarshi bahsda Moussa Wagué „Eupen“ uchun birinchi golini urdi. 2018-yilning yozida Moussa Wagué Ispaniyaning „Barcelona“ klubiga oʻtdi. Oʻyin amaliyotiga ega boʻlish uchun Moussa Wagué zaxira jamoada oʻynay boshladi. 2019-yilning 13-aprelida u La Ligadagi debyutini „Huesca“ga qarshi o‘tkazdi.

 Xalqaro karyerasi 
2015-yilda Senegal yoshlar terma jamoasi tarkibida Moussa Wagué Yangi Zelandiyada boʻlib oʻtgan yoshlar oʻrtasidagi jahon chempionatida ishtirok etdi. Turnirda u Portugaliya, Kolumbiya, Qatar, Ukraina, Oʻzbekiston, Braziliya va Mali terma jamoalariga qarshi oʻyinlarda ishtirok etgan. Oʻsha yili Senegal olimpiya terma jamoasi tarkibida Moussa Wagué 23 yoshgacha boʻlgan futbolchilar oʻrtasida oʻtkazilgan Afrika kubogida ishtirok etdi. Turnirda u Tunis, Zambiya, Nigeriya va ikki marta Janubiy Afrika jamoalariga qarshi oʻyinlarda ishtirok etgan.

2017-yilning 23-mart kuni Nigeriya terma jamoasiga qarshi oʻrtoqlik uchrashuvida Moussa Wagué Senegal terma jamoasi safida debyut qildi.

2018-yilda Moussa Wagué Rossiyada boʻlib oʻtgan jahon chempionatida ishtirok etdi. Turnirda u Yaponiya, Polsha va Kolumbiya jamoalariga qarshi oʻyinlarda ishtirok etgan. Yaponlarga qarshi kechgan bahsda Moussa Wagué terma jamoadagi ilk golini urdi.

 Statistika 
JamoaMavsuMilliy ligaMilliy kubokXalqaro turnirJamiOʻyinGolOʻyinGolOʻyinGolOʻyinGolK. A. S. Eupen2016-1714110—1512017-1826020—280Jami4013000431F. C. Barcelona „B“2018-19202——202Jami2020000202F. C. Barcelona2018-19300000302019-2010002030Jami40002060O. G. C. Niza2019-2050——50Jami50000050PAOK de Salónica F. C.2020-21700050120Jami700050120H. N. K. Gorica2022-234000―40Jami40000040Umumiy karyerasida8033070903

 

Turkum:Yashayotgan insonlar
Turkum:Alifbo boʻyicha futbolchilar
Turkum:Senegallik erkak futbolchilar
Turkum:FC Barcelona Atlètic oʻyinchilari
Turkum:FC Barcelona futbolchilari